
MEGÁLLAPODÁS
I. számú módosítása
(tervezet)

amely létrejött egyrészről Kiskőrös Város Önkormányzata (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03, képviseli: Domonyi László polgármester) (a továbbiakban: Önkormányzat),
másrészről a TS GASZRO Kft. (székhely: 2730 Albertirsa, Pesti út 32., cégjegyzékszám: 13-09-131262, adószám: 14893560-2-13, képviseli: Takács Zsolt ügyvezető) (a továbbiakban együttesen: Szerződő Felek) között az alulírott napon és helyen, az alábbi feltételek szerint:

1. A Szerződő Felek rögzítik, hogy a Sportigazgatóság és a TS GASZTRO Kft. között 2013. július 19. napján szerződés jött létre az Önkormányzat tulajdonában álló, Kiskőrös belterületi 2562. hrsz-on nyilvántartott, természetben 6200 Kiskőrös, Árpád utca 18. szám alatt lévő ingatlanban található 359 m2 alapterületű üzemi konyha és a hozzátartozó kiszolgáló és szociális helyiségek bérlete tárgyában. A bérleti szerződésből a Sportigazgatóság mint bérbeadó - átruházó - kilépett, az Önkormányzat mint tulajdonos és bérbeadó – átvállaló – belépett, a TS GASZTRO Kft. a szerződésben maradt.

2. Az Önkormányzat és a TS GASZTRO Kft. között 2013. július 19. napján vállalkozási szerződés jött létre Kiskőrös Város Önkormányzatának közétkeztetési feladatainak ellátása érdekében. A TS GASZTRO Kft. feladatának szakszerű és színvonalas ellátása érdekében – a 66/2014. számú Képviselő-testületi határozatban megadott hozzájárulás alapján - az üzemi konyha helyiségeiben meghatározott felújítási munkálatokat végzett.

3. A Szerződő Felek között 2014. június 12. napján kelt – a 66/2014. számú Képviselő-testületi határozat mellékletét képező - Megállapodás az alábbi szövegrésszel egészül ki:

„Kiskőrös Város Önkormányzatának Képviselő-testülete a …/2015. számú határozatával hozzájárult a Kiskőrös, Árpád utca 18. szám alatt található konyha 156 m2 nagyságú, bruttó 1.676.819,- Ft értékű padlóburkolatának teljes felújításához. A beruházás, felújítás költségét közvetlenül a TS GASZTRO Kft. viseli és fizeti meg. Amennyiben lehetséges, úgy a felújítási munkálatok elvégzésére a TS GASZTRO Kft. kiskőrösi vállalkozóval kössön szerződést.”

4. Jelen módosítás a Megállapodás egyéb rendelkezéseit nem érinti.

Jelen szerződést a Szerződő Felek elolvasás és értelmezés után, mint akaratukkal mindenben megegyezőt, 4 példányban helybenhagyólag írtak alá.


Kiskőrös, 2015. ……………………


Kiskőrös Város Önkormányzata                                       		TS GASZTRO Kft.
képviseletében:							képviseletében:

        
        
        Domonyi László					           		    Takács Zsolt
          polgármester			                                	                  ügyvezető 



Ellenjegyzem:                                                              
                            dr. Turán Csaba                                  
                                    jegyző

